95 години Съюз на слепите в България

   С кулинарна изложба на 14 април 2016, членовете на ТСО на ССБ-Плевен, ул. Гренадирска 30  се включиха, като начало  в мероприятията за отбелязване 95-та годишнина от създаването на Съюз на слепите в България. Незрящите жени и тия с намалено зрение от клуба запретнаха ръкави в своите домове и разточиха пити, тутманици, баници и тиквеници. Те не само подредиха вкусотии, но се постараха и да са красиво оформени върху пъстри покривки и подноси, под ръководството на Лили Бачовска  . Събралите се да опитат и оценят кулинарните способности на участниците отбелязаха красивият им и естетичен вид на захаросани и хрупкави сладки, оформени около букетчета пролетни цветя. Сладки и солени вкусотии изкушаваха присъстващите. Всички дадоха висока оценка на аранжираните „пиленца” от яйца измайсторени от  Лили Петева. Изключителната кулинарка всепризната от всички членове Илка Бенова, за пореден път смая всичките със своите умения.  Председателят на журито Богомил Мицев, след обстойно разглеждане с останалите му членове и дегустация  награди най-способните кулинари. Домашни потреби получиха отличените, първо място Илка Бенова, второ място Кичка Иванова и трето място Лилия Петева. А след това незрящите и техните придружители се заеха да хапнат всички изкушения.

   Точно след една седмица, 21 април бе открита изложба на ръчни плетива по случай юбилея на слепите.  Тя озари отново с радостни емоции техния клуб. Дамите направиха изложба на ръчни плетива, карета, везани ризи, народни носии и нежно плетени на  една кука салфетки и покривки, изработени от тях самите. Изложбата нямаше състезателен характер, но показа с колко любов тези жени създават красота въпреки проблемите със своето зрение. Голяма благодарност за това, че бяха толкова усърдни и сръчни да изплетат различни модели домашни терлици, блузки , елечета и мильота на една кука. „Нека покажем богатството, сътворено от сръчните ръце на българката!” бе мотото на изложбата.

   Проведе се и Балканиада по шахмат за незрящи от 14 април до 16 април 2016 в столицата, залите на хотел "Рамада". Тя стартира за спечелване купата „София”. На церемонията при откриването и присъстваха Минчо Коралски-Агенция за хората с увреждания, Асен Марков-Министерство на младежта и спорта, Васил Долапчиев-Председател на ССБ, Иван Янев-Председател на Федерацията по шахмат и др. Прочетен бе и поздравителен адрес от кмета на гр. София - Йорданка Фандъкова. Участниците бяха от България, Румъния, Молдова, Сърбия, Македония и Турция.  Сърбия спечели отборната купа, а подгласници са Румъния и Македония. Плевенчанката Габриела Илиева бе първа индивидуално за жени участнички.

   През м. май 2016, на десето число, в читалище ЛИК се проведе отчетното събрание на ТСО на ССБ-Плевен. След отчетният доклад бяха приети насоките за следващия отчетен период.

Румен Петков, организатор клуб
Дневник пролетни мероприятия, клуб "Мизия", 2016

7 март, отбелязване Международен ден на жената с организирано посещение от всички клубни членове на ресторант "Ростов".

8 март, групата на туристите и вокална група "Планински звуци" с ръководител Живка Петрова отбелязаха деня на жената в ресторант "Фаворит" ЖК "Дружба".

19 март, концерт на деца от Музикално училище "Панайот Пипков" в клуба. Децата изпълниха песни под съпровод на пиано от тяхната ръководителка , на. Те изпълниха известни и популярни песни на наши естрадни изпълнители, Васил Найденов, Кичка Бодурова, Лили Иванова и Ал Бано и Ромина. След концерта домакините почерпиха децата с лакомства и безалкохолни напитки.

22 март, проведена разходка в парк "Кайлъка". Членовете извървяха алеите от Моста до Езерото, след което се почерпиха в ресторант "Пещерата".

23 март, вокална група "Планински звуци" изнесе кратък концерт в изложбена зала "Дарения Светлин Русев" на представянето на новата стихосбирка на поетесата  Детелина Павлова.

29 март, кампания под надслов "Отиди на преглед" бе проведена с лекция и дадени съвети на тема "Урологични проблеми и тяхното лечение". Основната лекция бе изнесена от лекари уролози, касаещи проблемите на простатата жлеза.

30 март, спортна група "Кайлъка" отпразнува рождени дни на свои членове.

31 март, спортна група "Пролет" проведе другарска среща със свои съмишленици от село Горна Митрополия.

6 април, по повод Ден на здравния работник БЧК-Плевен проведе обучение в клуба за действия на хората при бедствия, аварии и екстремни ситуации.

21 април, спортна група "Пролет" проведе екскурзия до гр. Враца.

27 април, клуб "Мизия" съвместно със сдружение "Артилерист" организираха певчески конкурс за млади изпълнители в зала "Катя Попова". Този конкурс бе по случай 75-та годишнина от рождението на именитата наша съгражданка Гена Димитрова.

15 май, проведена екскурзия до Крушунските водопади и Деветашка пещера.

21 и 22 май, проведена екскурзия до Велинград, Пещера, Батак, Брацигово, язовир "Батак" и Цигов Чарк.

Имаме достъп до телефон 112

   На 11 февруари 1991 г. Европейският съюз взе решение за създаване на телефон 112 за спешни повиквания, утвърдено на 29 юли същата година. Услугата 112 гарантира безопасността на 500 милиона граждани, които живеят и пътуват в рамките 

на ЕС. На заседание на комисията за вътрешна сигурност в парламента, от 13 май 2016  бе разгледан въпроса за тел. 112 ползван от хора с нарушен слух. Председателят на комисията Цветан Цветанов и всички останали членове изразиха пълната си подкрепа след краткото, но съдържателно изказване на председателя на СГБ Николай Нинов, в което той наблегна най-вече на това, че гражданите с увреден слух и говорни проблеми са равноправни граждани на Република България, и в този смисъл тел. 112, който е национално достъпен за всички българи, трябва да бъде пригоден с нужните технически средства за достъп и до тях. На първо място трябва да бъде създадено софтуерно приложение за смартфоните, което да се свързва с Центъра на 112 и обменя текстова информация със съответния оператор на смяна, приел заявката. Приложението ще бъде безплатно за ползвателите и има съгласие от страна на мобилните оператори да участват в разработването му.

Споделено

   Наскоро ми попадна една интересна статия за работата с деца с нарушения от аутистичния спектър, в която авторите бяха написали: „Работата с децата с аутизъм не е готварска книга. Ние трябва да подхождаме гъвкаво и да се учим от децата.“ Ron Leaf & John McEachin, editors. Published by Different Roads to Learning, New York, 1998.

Бих казала, че това е и мотото на терапевтите в Карин дом. Често към нас родителите се обръщат с желанието да потвърдим или отхвърлим дадена диагноза, но това не е наш приоритет, за нас е важно развитието на детето. Ние не работим с диагнозата, ние работим с индивидуалния потенциал на всяко дете. Сигурно се питате: Какво правим ние на практика? А отговорът е: Наблюдаваме, правим оценка на нуждите на детето и заедно със семейството моделираме средата, учим се да играем и да откриваме радостта в общуването. Какво е важно да съобразим при децата с нарушения от аутистичния спектър? Общуването Често пъти родителите казват, че детето не говори, но те го разбират. Оставили са му любимите храни, играчки и дейности на достъпно място, за да може то да се справя самостоятелно.В  някой случай родителите решават, че ако вдигнат всичко нависоко, детето няма да има достъп до желаните неща и ще търси контакт с тях, но то прави опит да каже какво иска, не бива разбирано и се стига до хапане, тръшкане, скубане и др. В този случай казваме – „Всичко е комуникация!“ Детето трябва да бъде научено да общува по подходящ за него начин, според индивидуалните му възможности, така че да бъде разбрано и спокойно. Учим детето да отговаря на въпроси посредством жестове или да разменя картинка за желан предмет/дейност. По този начин и детето и родителя/терапевта получават удоволствие от взаимодействието си и търсят контакта по между си по-често.

СредатаПодредена и изчистена от стимули и дразнители. Съветваме родителите да изберат в своя дом най-защитеното от шум и странични дразнители /прозорци, домакински уреди и др./ място, където да обособят работен кът на своето дете. Светлината да бъде максимално близка до естествената. Вещите и играчките да имат точно определено място и винаги, когато детето ги потърси, те да са там. Средата трябва да носи усещане за сигурност и спокойствие у детето. Визуално онагледяванеЗа никой не е новост, че децата с нарушения от аутистичния спектър разбират по-добре думите на възрастните, когато те са подкрепени от снимка или картинка. Дори ние възрастните, когато отидем в страна чиито език не говорим се ориентираме по знаците и символните картинки. Поставянето на снимки на предметите, изготвянето на дневен режим посредством символи, представянето на по-сложна дейност /пр. миенето на зъби/ чрез снимка на всяко действие, биха дали на детето възможността само да се справи с ежедневните си потребности без излишна тревога и усещането за „изгубеност в пространството“. Дейностите/играчкитеВсяка дейност и игра трябва да имат както начало, така и край. Няма дейности, които могат да продължават безкрай. Всяка играчка трябва да има точно определено място, на което да бъде връщана след употреба и едва тогава детето да вземе друга, с която да играе. Дейността/играчката „оживява“, когато родителя отделя време да сподели тази дейност/игра с детето си. Детето учи най-лесно когато имитира, а какво по-лесно и интересно от това да имитираме хората около нас/мама, тате, другите братчета и сестричета, домашните любимци и т.н/. Подкрепления/мотивацияЗащо да правя това? Сигурно всеки си задава този въпрос понякога. Този въпрос стои и пред децата, когато ги караме да прибират нещата на местата им или просто да изпълняват това което искаме от тях. Индивидуалния интерес – любима дейност, храна или играчка, са нашите скрити козове. Можете да прочетете много по въпроса за и против наградите и поощренията, но ние също правим всичко в живота си в замяна на нещо – пари, удоволствие и др. Много малки и обикновени неща могат да бъдат използвани като награда в резултат на добре свършената „работа“ от страна на детето – слушане на музика, любима играчка, любима храна, разходка и др. Единственото важно условие е добре да познаваме „индивидуалните мотиватори“ на нашето дете и да ги направим „неналични“, за да може да ги използваме като подходящи награди в точния момент за определено поведение.

   Фондация Карин дом е активна гражданска организация, с водеща роля в предоставянето на професионални услуги за деца със специални нужди и техните семейства. Организацията работи усилено и за изграждане на толерантност в българското общество към децата и хората със специални нужди. Основните дейности се реализират чрез център за предоставяне на услуги за деца със специални нужди и техните семейства и чрез ресурсен и обучителен център.

Стефка Цветанова, психолог и член на Обучителния екип на Карин дом

Пролетни екскурзии

   Отново двата клуба, тези на ул. "Гренадирска" 30 и 34Б потеглиха заедно на поредните екскурзии. На 14 май 2016 групата с автобус се отправи за гр. Ловеч за да посети  „Люлякови празници"/ денят на града. Тези празници са се организирали като ежегоден събор-среща на ловчалии, живеещи в други градове. През 1936 г. прерастват в „Люлякова гостоприемна седмица". Утвърждаването им като традиционни за града се свързва с имената на двама изтъкнати композитори и деятели - Любомир Пипков и Димитър Петков. Те се превръщат в тържество на българското. В рамките на два дни / събота и неделя/на естрадата пред Областната управа се представиха многобройни певчески и танцови колективи от целия район и съседни на Ловеч. Многобройни бяха и щандовете, построени на площада за продажба на изделия на художествените занаяти, на цветарите, на търговци от целия район. Уморените екскурзианти отмаряха в красиви кафенета и ресторантчета.

   Имало някога, преди много десетки години, голямо селище, известно като Цари Мали град. Предполага се, че името му означава Малкия Цариград. Там, на един хълм, се издигали белите стени и кули на крепост, които напомняли на местните хора за величието на Цариград. Чак до 19-и век били запазени части от това укрепление. И до ден днешен в съзнанието на хората Цари Мали град е старото име на село Белчин (онова село, с многото щъркели и минералните извори). Тези легенди стават причина през 2007 г. на хълма Свети Спас да започнат разкопки, които разкриват останки от тракийско светилище, древноримска крепост, средновековни църкви. От 20 юли 2013 г. крепостта е възстановена и отворена за посещение за всеки, любопитен да види как са изглеждали нашите земи преди векове. Освен мини урок по история, мястото е и чудесна идея за разходка. Именно това място бе обект на втората екскурзия на групата от двата клуба. Чистият въздух, красивата гледка, чистотата и гостоприемството на местните хора остави неизличими следи сред тях. Посетен бе и гр. Самоков, неговият женски манастир.

Румен Петков, организатор клуб

Ездата за деца със специални потребности 

   Ездата е ефективен алтернативен метод за терапия на деца със силно изразени физически и ментални увреждания. Модерната медицина все още е безсилна пред синдрома Даун или церебралната парализа например. Децата, страдащи от подобни увреждания, обикновено водят затворен живот, редовно посещавайки санаториуми и рехабилитационни центрове. Хипотерапията, или терапевтичната езда, е алтернатива за подобряване състоянието на тези деца и повишава качеството им на живот, като ги извежда на открито, раздвижва ги и създава взаимодействие между детето и коня, което подобрява неговото емоционално и физическо състояние и има силен положителен психологически ефект. Конят технически е структура, която възпроизвежда движения и ги предава на детето, стимулирайки по уникален начин мускулите и вестибуларния апарат. Ездата се отразява особено благоприятно и върху ориентацията на тялото в пространството, гръбната мускулатура, координацията и състоянието на трупните мускули. Световният опит категорично доказва, че този вид терапия подобрява физическото и психическо състояние на деца с физически и ментални увреждания. Първата реакция на децата, след като усетят коня и първите движения, неизменно е усмивка, защото движението за тях е съвсем ново усещане. Хипотерапията развива физическата активност на детето, способства за възстановяване на нарушени функции, подобрява или въстановява изгубени навици, помага за формиране на нови такива.Всъщност лечебната езда е вид лечебна физкултура, където в качеството си на спортен уред е самия кон. При езда, както никъде другаде, се раздвижват абсолютно всички групи мускули на тялото. И това става съвсем рефлекторно, защото движейки се заедно с коня, ездачът е принуден да пази равновесие, за да не падне. По този начин се активират не само здравите, но и засегнатите мускули на тялото. Още повече, детето изпитва огромно желание да седне на коня, да се почувства ездач, да преодолее страха, да придобие сигурност, да прояви своята воля и решителност. За дете, имащо психологически проблеми, самото положение върху коня е от изключително значение за него - нали големите мама и тати са долу, а то е отгоре! Конят по време на хипотерапевтичните занимания се явява посредник във взаимоотношенията между ездача и инструктора , конят е съществото, на което детето изпраща своите команди и именно поведението на коня показва на детето причинно-следствената връзка (аз командвам, конят изпълнява) . Хипотерапията спомага при рехабилитация на деца с различни нарушения в умственото развитие, като намалява чувството за тревога и развива самостоятелност. Конят постоянно изисква внимание към себе си, а това развива способностите на човека за адаптация към реалността.

Цветни пирамиди за празника на гр. Плевен

   Поставиха около десет цветни пирамиди по повод празника на Плевен Засадени са различни видове цветя, които създават каскаден ефект. Първите цветни пирамиди постави плевенската общинска фирма "Паркстрой" десетина дни преди празника на града ни. Първите две са монтирани пред сградата на общината. Пирамидите са направени от дърво, на 6 нива. Те са по идея на кмета Георг Спартански и по проект на фирмата, съгласуван с общинския отдел „Екология“. Изработени са от майстори на "Паркстрой". Засадени са различни видове цветя, които създават каскаден ефект и ще радват с красотата и багрите си плевенчани. На цветните конструкции има информация за видеонаблюдение, за да бъдат осуетени кражбите.

Мероприятията по повод празника на Плевен 15 май бяха в рамките на 5 дни. Започнаха на 10 май. Те бяха поредица от изложби, концерти, детски изяви, спортни състезания. Най-общо можем да изброим: Откриване на постоянна изложба с дарение на проф. Греди Асса,Демонстрация на школа по фехтовка „Спартак Плевен“, Изложба малки форми на групата на плевенските художници,Концерт на биг бенд „Плевен“ с диригент Пламен Марков, „Джаз на открито“ с участието на: DJ Djubar & Мike Сax и „From Above“ - , Театрален празник „Усмивки и вълшебства“, Изложба „Светлописи“ - фотографии и пластики, Фолклорна вечер с участието на: „Родопски концерт“, Северняшки ансамбъл „Иван Вълев“, детските ансамбли „Мизия“ и „Нашенчета“Детски спортен празник „Аз обичам Плевен“, Песенен празник „Елате в Плевен“, Изложба на открито „Плоцк в ритъма на културата“, „Нощ в музеите и галериите“, Концерт на квартет „Интро“, Камерен концерт на Теодосий Спасов.

   Най-значими по своето разнообразие бяха мероприятията в деня на самия празник. Сутринта бе извършен водосвет за здраве и благоденствие на гр. Плевен на пл. „Ст. Стамболов“ след което многохилядно шествие под надслов „Те прославиха Плевен“ - с портретите на заслужили плевенчани се отправи към пл. "Възраждане". Там се проведе Празничен концерт „Песните на България“ с участието на ОХ „Гена Димитрова“ и Общински духов оркестър и Концерт на рок група „Криминале“, а вечерта на същото място Концерт на Васил Найденов. Завършек на всичките чествания бе Празничната заря.

Еньовден

Чудотворният мурсалски чай (Sideritis scardica), както е истинското име на пирински чай, е същинско природно чудо, даряващо младост и здраве на всеки, който се докосне до него. У нас той стана популярен едва през последните десетилетия, въпреки че по цял свят славата му се носи от столетия. Това се дължи на факта, че у нас до него не всеки е имал достъп. Използването на тази уникална българска билка е било привилегия единствено за висшестоящите. Билкарите твърдят, че всеки, който консумира редовно пирински чай, не изпитва никога дискомфорт от главоболие, ставни проблеми, високо кръвно, респираторни проблеми, проблеми с бъбреците и ендокринната система. Свойствата на тази уникална билка граничат със свръхестественото и невъзможното. Счита се, че тя е способна да победи дори рак. Наричат я още българската виагра, заради положителния й ефект върху мъжката потентност. Билката действа пречистващо на черния дроб и стимулира умствената дейност. 

Всеки, който се е докоснал до това природно чудо, може да потвърди неговите невероятни качества. Мурсалски чай може да откриете в Родопи, Рила и Пирин. Със своето антибактерицидно, антитуморно и антивирусно действие, билката е на особена почит от фитотерапевтите. Тя се препоръчва с цел общо укрепване на незрялата имунна система на кърмачетата, веднага след отбиването им. Ускорява оздравителните процеси при грип и други вирусни инфекции. По отношение на химичния състав на алиботуш, както още наричат чудотворния пирински чай, той е същинска съкровищница, в която можем да открием цели 22 микроелемента от Менделеевата таблица – калий, магнезий, калций, цинк, желязо, кобалт, мед, селен, натрий. Флавоноиди, терпеноиди и иридоиди са вещества, които вероятно много от Вас чуват за тях. Благодарение на тях коментираната билка притежава невероятната мощ да се бори с патогенните микроорганизми. Съдържащите се феноли в любимия ни шоколад и в кафето, без което не можем, са неизменна част от богатия химичен състав  на лековитата билка. Тяхното полезно действие се изразява в това, че редуцират риска от сърдечно-съдови заболявания и всички проблеми, произхождащи от тях. От безбройните ползи, които оказва върху общото ни здравословно здраве тази билка, най-известните са следните й полезни действия:

-отхрачващо при белодробни заболявания, както и при астма

-пречистващо на черния дроб и бъбреците –

-чисти тежки метали, радиоактивни вещества и други вредни отлагания

-успокояващо на нервната система

-тонизиращо и общоукрепващо на имунната дейност

-антираково – спира развитието на рак

-антиоксидантите в него възпрепятстват окисляването на клетките и забавят стареенето

-стопира развитието и предпазва от атеросклероза

-болкоуспокояващо при хроничен гастрит

-стимулира половата активност

   Мурсалският чай не нанася вреди на пациентите, които го приемат и е подходящ за 

ежедневен прием.
Съставители: инж. Румен Петков 

